paragraph_text: Srebreničku enklavu je 1993. godine Vijeće sigurnosti UN-a proglasilo zaštićenom zonom, a zauzele su je srpske snage 11. srpnja 1995. godine. Prema standardnim podatcima, srpske snage ubile su između 7000 i 8000 nenaoružanih bošnjaka među kojima su se nalazili dječaci i muškarci u dobi od 13 do 77 godina.[http://www.icty.org/x/cases/krstic/tjug/en/krs-tj010802e.pdf Prosecutor v. Radoslav Krstić. Judgement] (na engleskom). ICTY, 2. kolovoza 2001. Pristupljeno 10. srpnja 2014. Prvi osuđeni za zločin u Srebrenici koji je priznao kazneno djelo ubojstva bio je plaćenik 10. diverzantskog odreda Dražen Erdemović, koji je osuđen u studenome 1996. na pet godina zatvora. Nakon tri i pol godine zatvora, Erdemović je bio oslobođen, a na temelju njegovog iskaza iz kolovoza 2001. osuđen je general Radislav Krstić.